Капліца Найсвяцейшай Дзевы Марыі (Грыбкі)

Капліца Найсвяцейшай Дзевы Марыі — каталіцкая мураваная капліца ў вёсцы Грыбках Мядзельскага раёна Мінскай вобласці. Размяшчаецца за 1 км на поўнач ад вёскі.

 Гісторыя 
Пабудавана ў 1938 годзе з цэглы мясцовымі жыхарамі Апанасевічамі як філіяльная пры касцёле Унебаўзяцця Найсвяцейшай Дзевы Марыі ў Будславе. У пачатку XXI стагоддзя пашырана прыбудовай цаглянага прытвора.

 Архітэктура 
Твор народнага дойлідства. Вырашана прамавугольным у плане аб’ёмам пад стромкім двухсхільным дахам (першапачаткова шатровым). Фасады прарэзаны прамавугольнымі ўваходным і бакавымі аконнымі праёмамі.

 Літаратура 


 Спасылкі 


Катэгорыя:Капліцы Мінскай вобласці
Катэгорыя:Грыбкі
Катэгорыя:Культавыя збудаванні Мядзельскага раёна
Катэгорыя:1938 год у Беларусі
Катэгорыя:Помнікі беларускага народнага дойлідства